На основу Решења стечајног судије Привредног суда у Пожаревцу Ст. бр. 11/15 од 23.09.2015. године, а у складу са чланoвима 131., 132. и 133. Закона о стечају («*Службени гласник Републике Србије» број 104/2009, 99/2011, 71/2012 и 83/2014*), Закона о изменама и допунама Закона о Агенцији за лиценцирање стечајних управника („Службени гласник РС“ број 89/2015) и Националним стандардом број 5 – Национални стандард о начину и поступку уновчења имовине стечајног («*Службени гласник Републике Србије» број 13/2010*), стечајни управник стечајног дужника:

**"ГОША - ДИБУТ" ДОО СМЕДЕРЕВСКА ПАЛАНКА у стечају из Смедревске Паланке,**

**ул. Индустријска бр. 70**

**ОГЛАШАВА**

**продају имовине**

**методом јавног нaдметања**

Предмет продаје је комплетна покретна и непокретна имовинa стечајног дужника разврстана у две целине, и то:

|  |  |  |
| --- | --- | --- |
| **Предмет продаје** | **Почетна цена**  **(дин.)** | **Депозит (дин.)** |
| **Целина I- Покретна имовина :**   * Део покретне имовине стечајног дужника која се налази у оквиру фабричког круга на локацији у Смедеревској Паланци на адреси Индустријска бр. 70, коју чине кухињске машине и опрема (електрични шпорети, казани, пећнице,...), ресторански намештај (столови, столице, телевизор, музичка линија...), канцеларијски намештај и опрема (столови, ормани, стелаже, столице, рачунари...) и остала опрема (гардеробни ормани, метални киоск,...) по спецификацији и описом стања у продајној документацији) | **422.387,00** | **168.955,00** |
| **Целина II– Непокретна имовина :**   * Објекат број 1 - остале зграде, зграда бр. 2, са четири засебне целине, изграђене на парцели бр. 5947/34, а које су уписане у Лист непокретност бр. 6962 КО Смедеревска Паланка, на адреси Индустријска бр. 70, Смедеревска Паланка, и то : * Објекат МЕНЗА (засебна целина објекта бр.1 на парцели бр. 5947/34), нето корисне површине објекта од 1.234,00 м²; * Објекат КУД (засебна целина објекта бр.1 на парцели бр. 5947/34), нето корисне површине објекта од 157,00 м²; * Објекат МАГАЦИН (засебна целина објекта бр.1 на парцели бр. 5947/34), нето корисне површине објекта од 182,00 м²; * Објекат ДИСКОНТ (засебна целина објекта бр.1 на парцели бр. 5947/34), нето корисне површине објекта од 76,00 м²; * Објекат број 2 - остале зграде КЛУБ, зграда бр. 2 бруто површине 250,00 м² (према Листу непокретности), нето корисне површине објекта 634 м², изграђене на парцели бр. 5947/34, а која је уписана у Лист непокретност бр. 6962 КО Смедеревска Паланка, на адреси Индустријска бр. 70, Смедеревска Паланка | **8.084.900,00** | **3.593.289,00** |

Детаљан приказ и опис имовине дат је у продајнoj документацији.

Право на учешће у поступку продаје имају сва правна и физичка лица која:

1. након добијања профактуре, изврше уплату ради откупа продајне документације у износу од **20.000,00 динара + ПДВ** за целину 1 и у износу од **40.000,00 + ПДВ** за целину 2. Профактура се може преузети сваког радног дана у периоду од 0900 до 1500 часова на адреси стечајног дужника, закључно са 25.09.2018. године, уз претходну најаву поверенику стечајног управника.
2. уплате **депозит** на текући рачун стечајног дужника број **200-2820640101029-80 отворен код Банке Поштанска Штедионица а.д. Београд,** или положе неопозиву првокласну банкарску гаранцију наплативу на први позив, најкасније **5 радних дана пре одржавања продаје** (рок за уплату депозита истиче закључно са **25.09.2018.**год.). У случају да се као депозит положи првокласна банкарска гаранција, оригинал исте се ради провере мора доставити искључиво лично Служби финансија Агенције за лиценцирање стечајних управник, Теразије 23, VI спрат, Београд, закључно са **25.09.2018.**године до 15 часова по београдском времену (GMT +2). У обзир ће се узети само банкарске гаранције које пристигну на назначену адресу у назначено време. У случају да се као депозит положи првокласна банкарска гаранција, оригинал исте се ради провере искључиво лично мора доставити. Банкарска гаранција мора имати **рок важења до 03.12.2018.**године.
3. потпишу изјаву о губитку права на повраћај депозита. Изјава чини саставни део продајне документације;

Имовина се купује у виђеном стању и може се разгледати након откупа продајне документације, а најкасније 7 дана пре заказане продаје, односно до 25.09.2018.године, сваким радним даном од 1000 до 1400 часова уз претходну најаву на телефон 024/527-101 поверенику стечајног управника Вигњевић Драгану (моб: 063/585-592), или асистенту повереника Длачић Владимиру (моб: 064/93 86 888).

Након уплате депозита, а најкасније до 25.09.2018.године, до 1500 часова потенцијални купци, ради благовремене евиденције, морају предати поверенику Агенције за лиценцирање стечајних управника: попуњен образац пријаве за учешће на јавном надметању, доказ о уплати депозита или копију банкарске гаранције, потписану изјаву о губитку права на повраћај депозита, извод из регистра привредних субјеката и ОП образац (ако се као потенцијални купац пријављује правно лице), овлашћење за заступање, уколико јавном надметању не присуствује потенцијални купац лично (за физичка лица) или законски заступник (за правна лица).

Проглашени купац је у обавези да од момента потписивања уговора, током преузимања, демонтаже, утовара и превоза, о свом трошку, предузима све мере и радње: заштите на раду, заштите од пожара, заштите животне средине и било какве емисије штетних материја у складу са Законом о заштити од пожара („Сл. Гласник РС“, бр. 111/2009), као и у складу са свим другим законским и подзаконским прописима Републике Србије.

**Јавно надметање** одржаће се дана **02.10.2018. године у 1100 часова** на следећој адреси:

**Агенција за лиценцирање стечајних управника - Центар за стечај, Теразије бр. 23, III спрат,„Симпо сала“.**

**Регистрација учесника** почиње **два сата** пре почетка јавног надметања, а завршава се **10 минута** пре почетка јавног надметања, односно у периоду од **0900**до **1050**часова, на истој адреси.

Стечајни управник спроводи јавно надметање тако што:

1. региструје лица која имају право учешћа на јавном надметању (имају овлашћења или су лично присутна);
2. отвара јавно надметање читајући правила надметања;
3. позива учеснике да прихвате понуђену цену према унапред утврђеним корацима увећања;
4. одржава ред на јавном надметању;
5. проглашава за купца учесника који је прихватио највишу понуђену цену
6. потписује записник.

У случају да на јавном надметању победи Купац који је депозит обезбедио банкарском гаранцијом, исти мора уплатити износ депозита на рачун стечајног дужника у року од два радна дана од дана јавног надметања, а пре потписивања купопродајног уговора, након чега ће му бити враћена гаранција;

Купопродајни уговор се потписује у року од 3 (три) радна дана од дана одржавања јавног надметања, под условом да је депозит који је обезбеђен гаранцијом уплаћен на рачун стечајног дужника. Проглашени Купац је дужан да уплати преостали износ купопродајне цене у року од 8 (осам) дана од дана потписивања купопродајног уговора. Ако проглашени купац не закључи купопродајни уговор, или не уплати купопродајну цену у прописаним роковима и по прописаној процедури, губи право на повраћај депозита а за купца се проглашава други најбољи понуђач. Други најбољи понуђач има иста права и обавезе као проглашени купац. У случају да је други најбољи понуђач на јавном надметању депозит обезбедио банкарском гаранцијом, након одустајања проглашеног купца, исти мора уплатити износ депозита на рачун стечајног дужника у року од 2 (два) радна дана од пријема обавештења којим се проглашава за купца, након чега ће му гаранција бити враћена. У конкретном случају, купопродајни уговор потписује се у року од 2 (два) радна дана од пријема обавештења којим се други најбољи понуђач проглашава за купца.

Учесницима који на јавном надметању нису стекли статус купца или другог најбољег понуђача депозит (гаранција) се враћа у року од 8 (осам) дана од дана одржавања јавног надметања. Уплатилац депозита губи право на повраћај депозита у складу са Изјавом о губитку права на повраћај депозита.

Порези и сви други овде непоменути трошкови који произилазе из закљученог купопродајног уговора, у целости падају на терет купца.

Напомена: Није дозвољено достављање оригинала банкарске гаранције вршити пошиљком (обичном или препорученом), путем факса, mail-a или на други начин, осим на начин прописан у тачки 2. услова за стицање права за учешће из овог огласа.

Овлашћено лице: Повереник **Драган Вигњевић,** контакт телефон: 063/585-592.